Robert Habeck

Robert Habeck (s. 2. syyskuuta 1969 Lyypekki, Länsi-Saksa) on saksalainen kirjailija ja poliitikko, joka on Saksan varakansleri sekä talous- ja ilmastonsuojeluministeri 2021 lähtien.      Habeck toimi Liittouma 90/Vihreät -puolueen johtajana 2018–2022 Annalena Baerbockin rinnalla. 

Robert Habeck on suorittanut yliopistosta maisterin tutkinnon saksan kielestä, filologiasta ja filosofiasta. Vuodesta 1999 Robert Habeck ja hänen vaimonsa Andrea Paluch ovat työskennelleet freelance-kirjailijoina. Lastenkirjojen ja englanninkielisten runojen käännösten lisäksi pariskunta on julkaissut kuusi romaania. Pariskunnalla on neljä lasta.

Vuonna 2009 Habeck valittiin edustajaksi Schleswig-Holsteinin maapäiville. Hän oli vuosina 2009–2012 vihreiden johtaja Schleswig-Holsteinissa. Vuonna 2018 hän nousi Saksan vihreiden puheenjohtajaksi yhdessä Annalena Baerbockin kanssa, vaikka ei ollut edes maan liittopäivien edustaja.

Lähteet

Aiheesta muualla
 Robert Habeck Saksan vihreiden sivulla 

 
Saksalaiset vihreät poliitikot
Saksan vihreiden puheenjohtajat
Saksan ministerit
Saksalaiset kirjailijat
Saksan varakanslerit
Vuonna 1969 syntyneet
Elävät henkilöt